
Projekteerimistingimuste kinnitamine
(Rüütli tn 8 ehitiste lammutamine)
	1. ASJAOLUD JA MENETLUSE KÄIK




03.04.2014. a taotles OÜ EUROEKSPERT GRUPP, registrikood 10854022, Tallinna mnt 24-M1, Narva, mille esindajana tegutseb juhatuse liige Andrei Dmitrijev, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Rüütli tn 8 ehitiste lammutamiseks. 

Rüütli tn 8 kinnistu kuulub Narva linnale. 16.09.2010. a seadis Narva linn OÜ EUROEKSPERT GRUPP kasuks hoonestusõiguse tähtajaga viiskümmend aastat. Narva Linnavolikogu 20.06.2013. a otsusega nr 57 on algatatud Rüütli tn 8 maa-ala detailplaneering.
Tulenevalt Narva Linnavalitsuse linnavarakomisjoni 30.01.2013. a koosolekul otsustatust andis Narva Linnavalitsuse Linnavara- ja Majandusamet nõusoleku Rüütli tn 8 hoone lammutamiseks ning teatas sellest Rüütli tn 8 hoonestajale oma 06.02.2013. a kirjaga nr 2-6/12218-3.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS
Kinnitada projekteerimistingimused Rüütli tn 8 ehitiste lammutamiseks järgnevalt:
	3.1 ÜLDANDMED



	3.1.1  Ehitisregistri andmed: 
3.1.1.1 Hoone, ehitisregistri kood 118002531, ehitisealune pind 624,0 m2;
3.1.1.2 Garaaž-ladu, ehitisregistri kood 118002533, ehitisealune pind 108,0 m2;
3.1.1.3 Katusealune, ehitisregistri kood 220444920, ehitisealune pind 32,0 m2;
3.1.1.4 Katusealune, ehitisregistri kood 220444921, ehitisealune pind 32,0 m2.
3.1.2  Kinnistusraamatu andmed: ärimaa, katastriüksuse tunnus 51101:002:0001.
3.1.3  Projekteerimistingimuste koostamise aluseks on projekteerimistingimuste 
          03.04.2014. a taotlus nr 3221/1-14, Ehitusseadus, Eesti Standard, 

          Narva vanalinna linnaosa üldplaneering.   
    

	3.2 PROJEKTEERIMISE EESMÄRK




Projekti koostamise eesmärgiks on Rüütli tn 8 ehitiste lammutamine.

	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- Eesti Standard EVS 811:2012 „Hoone ehitusprojekt” (Lõige 14);

- Eesti Standard EVS 907:2010 „Rajatise ehitusprojekt” (Lõiked 8.3, 9, 10).
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekti koosseisus esitada spetsialistide originaalallkirjad ja ametiasutuse originaalkooskõlastused. Digitaalallkirja kasutamisel esitada see digitaalsel kandjal. Projekti lisana esitada ka digitaalallkirja kinnitusleht.
3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.6 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. 
3.3.7 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.8 Narva Linnavalitsuse korraldus projekteerimistingimuste kinnitamise kohta esitada ehitusprojekti lisana.
3.3.9 Näha ette Rüütli  tn 8 territooriumi heakorrastamine. Esitada detailselgitused süvendi tagasitäitmise kohta. Vertikaallahenduse võib esitada lihtsustatud kujul, näiteks näidata plaanil tagasitäite projektkõrgused.
3.3.10 Ajutine transpordi juurdepääs krundile: kasutada Narva vanalinna linnaosa üldplaneeringuga määratud Rüütli tänava pikenduse või Vahe tänava koridori. Projekteerijal võtta maaomanikelt nõusolek ajutise tee väljaehitamiseks Kraavi tn 14 kinnistu puudutamisel.

3.3.11 Transpordi juurdepääsude arv: 1, ajutine.

3.3.12 Näha ette ajutise tee väljaehitamise ja lammutustööde käigus rikutud katete taastamine. Taastada muldkatted ja muud pinnakatted väljaspool krunti (sh ajutise tee kohal).

3.3.13 Lammutusprojekti koosseisus esitada lisaks:

- lammutusjäätmete kava koos jäätmeliikide, jaotiskoodide ja käitluskohtade määramisega;

- joonis „Lammutustööde korraldamise plaan”;

- joonis „Rikutud katete taastamise ja territooriumi heakorrastamise plaan”;
- joonis „Vertikaalplaneerimine“;
- joonised „Katete taastamise konstruktiivsed lõiked“.
3.3.14 Muud nõuded: vastavalt Eesti Vabariigis kehtivate määruste, standardite ja projekteerimisnormidega ettenähtud nõuetele.

3.3.15 Projekteerijal võtta tehnovõrkude kaitsevööndite valdajatelt nõusolek ehitustööde läbiviimiseks.

3.3.16 Projekteerijal saada Narva Linnavalitsuse Arhitektuuri- ja Linnaplaneerimise Ameti keskkonnaspetsialisti arvamus (kanda asendiplaanile). 
3.3.17 Projekteerijal saada Ida-Eesti Päästekeskuse ning Narva Linna Arenduse ja Ökonoomika Ameti kooskõlastused.
3.3.18 Esitada Narva Linnavalitsuse Arhitektuuri- ja Linnaplaneerimise Ametile ehitusprojekt koos ehitusloa taotlusega vähemalt kahes identselt komplekteeritud eksemplaris. Projektdokumentidest antakse üks eksemplar Narva Linnavalitsuse Arhitektuuri- ja Linnaplaneerimise Ameti arhiivi A4 formaadis paberkandjal.
	4.  RAKENDUSSÄTTED




4.1    Käesolevad projekteerimistingimused kehtivad kuni 15.04.2016. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

